Henri Charles Ferdinand Chambord
Store norske leksikon,Historie,Verdens historie og samtidshistorie,Europa,Frankrikes historie
Henri Charles Ferdinand Chambord var en fransk tronpretendent. Han var den siste av den legitime del av de franske bourbonenes slekt, sønnesønn av Karl 10, og forsøkte å bli fransk konge fra 1830.
Etter julirevolusjonen i 1830 forsøkte Karl 10 forgjeves å redde bourbonenes trone ved å abdisere til fordel for barnebarnet Chambord. Karl proklamerte ham som konge 2. august 1830 under navnet Henrik 5, men at Ludvig Filip ble valg til konge ødela Chambords sjanser. Alle senere forsøk på å gjøre Chambord til konge mislyktes, særlig fordi han nektet å anerkjenne trikoloren og å binde seg til noen konstitusjon. Chambord bodde mesteparten av sitt liv på slottet Frohsdorf i Østerrike, der han døde barnløs. Les mer i Store norske leksikon julirevolusjonen Karl 10 Ludvig Filip 1 trikoloren